Мария Илиева
Пеперудена любов

chitanka.info

Върху устните ти ще заспи луната

наметната със девствено зачатие.

Желанието ми е гола нестинарка,

нощта е полудяла от очакване…

И чувствата все още във зародиш,

цъфтят в душата ти

с първична плахост.

Дъхът ти,

стапя ме до изнемога

с безшумни длани

гали ме сумракът.

Свенливо-сребърни звезди утихват,

блаженно избледнели в тихо утро.

Ще те целуне с обич

розовият изгрев.

Пеперудена любов

в очите ти

ще затанцува.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.